title: "Bilet\u00e4\u00e4le"
text: "D\u00e5t bilet\u00e4\u00e4l (uk bileferteeling unti comic n\u00e5\u00e5md) as iinj foon da \u00e5lste forme foon literatuur. En bilet\u00e4\u00e4l bestoont \u00fct en ra foon oufbilinge, da en t\u00e4\u00e4l \u00fctm\u00e5\u00e5ge. En bilet\u00e4\u00e4l w\u00e5rt m\u00e5\u00e5ged fon en tiikner \u00e4n en schriwer. Wilems schraft di tiikner uk j\u00fc ferteeling, man wilems \u00e5rbe uk m\u00f6re manschne bai d\u00e5t tiiken\u00e5rbe (skitsiire, \u00f6nj bl\u00e5k ouertiinj, ma b\u00f6kst\u00e4\u00e4we fersiinj) unti bai d\u00e5t t\u00e4\u00e4l.\n\nHistoori \nBilet\u00e4\u00e4le h\u00e4\u00e4we jare \u00fctsproot \u00f6nj j\u00fc bileschraft. En eeder form foon bilet\u00e4\u00e4l as di t\u00e4pich foon Bayeux, weeraw j\u00fc sl\u00e5cht bai Hastings \u00fctbilied as. Mesoameerikaanische hoonschrafte j\u00e4iwen m\u00fctoloogische t\u00e4\u00e4le wider d\u00f6\u00f6r en tuhuupestald s\u00fcsteem foon oufbilinge \u00e4n logograme, \u00e5ls\u00fc en lait aw j\u00fcseelew wise as \u00f6nj da bilet\u00e4\u00e4le foon diling.\nUk da forhistooorische oufbilinge, da \u00f6nj h\u00f6\u00f6le f\u00fcnen w\u00f6rden san (as \u00f6nj da h\u00f6\u00f6le foon Lascaux), koone betr\u00e5chtied w\u00e5rde as en eeder form foon bilet\u00e4\u00e4l. J\u00fc uurform foon e eg\u00fcptisch hierogl\u00fc\u00fcfeschraft as faktisch uk en form foon tiikende bilet\u00e4\u00e4le. \n\nEn bek\u00e5nd biispel foon bilet\u00e4\u00e4le \u00fct d\u00e4t madel\u00e5ler as di eermebiibel (biblia pauperum). \u00d6nj e jarst haleft foon d\u00e5t 19. iirhunert wus uner oudere di swaitser Rodolphe T\u00f6pffer bek\u00e5nd for sin bilet\u00e4\u00e4le. Hi fer\u00f6fentlikte 1845 d\u00e5t jarst mod\u00e4rn bilet\u00e4\u00e4l, d\u00e5t \u00f6nj Tj\u00fcschl\u00f6nj bek\u00e5nd w\u00f6rd as \u201cFahrten und Abenteuer des Herrn Steckelbein\u201d. Uk \u201cMax und Moritz\u201d foon di tj\u00fcsche Wilhelm Busch, en schalmehistoori \u00fct 1865, as en biispel w\u00e4\u00e4n for da jarste amerikaanische bilet\u00e4\u00e4le. Ouder \u00e5rbe foon Busch wus dan al \u00f6nj dorti spr\u00e4ke ouerseet w\u00f6rden. Began 20. iirhunert f\u00fcng Emile Cohl \u00f6nj ma d\u00e5t tiikend bew\u00e4\u00e4gend bilet\u00e4\u00e4l.\t\n\nUk \u00f6nj hu friiske spr\u00e4kwise jeeft et diling bilet\u00e4\u00e4le, as:\n Tomke\n Min jarste duusend uurde\n Boor Buuluu\n Hans Huukebiinj (eefter Wilhelm Busch)\n Latje Poike.\n Tuusipetji, Leesproof fan die S\u00f6lring \"Tuusipetji\" heer\n Diar wiar ens en ual w\u00f6fke - Es war einmal eine alte Frau, ouerseet foon Jens Quedens, Amrum, Buske-Verlag Hamburg, 1980,\n\nSaaterfrasche bilet\u00e4\u00e4le \n Muusew\u00e4nt un Kittegientje heer online \u00f6nj Pyt Kramer's Webloch\n Deer waas iensen 'n oold Wieu (Es war einmal eine alte Frau), ouers\u00e4\u00e4t foon Hermann Janssen, 1960, heer online \u00f6nj Pyt Kramer's Webloch\n Robin Hood, ouers\u00e4\u00e4t foon Margaretha Grosser un oudere, 1998, \u00fatjouwer: Seelter Buund\n Tuusterp\u00e4iter, Saaterfrasch ouers\u00e4\u00e4ting foon de \"Struwwelpeter\", ouers\u00e4\u00e4t foon Margaretha Grosser, 2010\n\nLiteratuur"